5PAISA broker review 2019 ~ Stock Market Hindi
5PAISA broker review 2019
January 09, 2019 ट्रेडिंग ब्रोकर No comments
5Paisa broker review- भारतीय शेयर बाज़ार में डिस्काउंट ब्रोकर में एक और नाम तेज़ी से उभर रहा है जिसे हम 5Paisa Capital के नाम से जानते है जोकि सबसे कम ब्रोकरेज के लिए जाना जाता है।आज की इस पोस्ट में 5Paisa ब्रोकर की विस्तृत जानकारी दी गयी है।
5PAISA कैपिटल IIFL (इंडिया इन्फो लाइन लिमिटेड) का ही हिस्सा है जिसे वर्ष 2016 में स्थापित किया गया और एक डिस्काउंट ब्रोकर के तौर पर कंपनी शेयर बाज़ार, म्यूच्यूअल फंड और बिमा क्षेत्र में कार्य कर रही है|
कंपनी के सीईओ प्रकाश गगदानी है यह ब्रोकर कंपनी शेयर बाज़ार में विभिन्न क्षेत्रों में अपने ग्राहकों को सेवा देती है |
mutual फंड
फ्यूचर आप्शन
करेंसी आप्शन
यह ब्रोकर हाउस NSE और BSE दोनों एक्सचेंज पर रजिस्टर्ड है और पिछले वर्षो में इस ब्रोकर हाउस ने ट्रेडर के बीच अपनी लोकप्रियता बनायी है|
यदि आप 5Paisa ब्रोकर से अपना ट्रेडिंग एवम डिमैट एकाउंट खुलवाने जा रहे है तो यह पोस्ट आपको अवश्य पढ़नी चाहिए।
भारतीय शेयर बाज़ार में अब डिस्काउंट ब्रोकर की एक बाढ़ सी आ गयी है जिसके कारण एक आम निवेशक को ब्रोकर चुनने में दिक़्क़तों का सामना करना पड़ रहा है।
शेयर बाज़ार में मुनाफा कमाने के लिए एक सही ब्रोकर का होना आवश्यक है जिसकां असर आपके निवेश पर भी पड़ता है।
5Paisa कैपिटल की शुरुआत
5Paisa कैपिटल की शुरुआत वर्ष 2016 में एक नए ट्रेडिंग मॉड्यूल और डिस्काउंट ब्रोकर के तौर पर हुई। जोकि पहले IIFL (इंडिया इन्फोलाइन लिमिटेड) का हिस्सा था। इसके CEO प्रकाश गदनानी है।
कंपनी के साथ IIFL का बड़ा नाम जुड़ा हुआ है जिसके कारण निवेशकों का 5Paisa कैपिटल पर विश्वास बढ़ जाता है। जिसकी वजह से कंपनी ने कम समय मे ज्यादा ग्राहकों को अपने साथ जोड़ लिया है।
5PAISA ब्रोकर की सर्विस
5Paisa ब्रोकर आपको NSE और BSE एक्सचेंज पर लिस्टेड सभी कंपनियों में ट्रेडिंग की सुविधा उपलब्ध कराता है।
जिसमे सभी सेगमेंट इक्विटी, फ्यूचर ऑप्शन और करेंसी ट्रेडिंग में ट्रेडिंग की जा सकती है।
5Paisa ब्रोकर आपको म्यूच्यूअल फंड, ETF और बॉन्ड इत्यदि के निवेश करने की सुविधा भी उपलब्ध कराता है। जिसे आप 5Paisa ब्रोकर की मोबाइल एप्लीकेशन के माध्यम से भी कर सकते है।
साथ ही साथ आप इंश्योरेंस प्रोडक्ट भी ले सकते है। जिसमे हेल्थ इंश्योरेंस, कार इंश्योरेंस एवम टर्म इंश्योरेंस प्रमुख है।
5Paisa ब्रोकर आपको रोबो एडवाइजरी की सुविधा भी उपलब्ध कराता है। आज बाज़ार में हज़ारो म्यूच्यूअल फंड और इंश्योरेंस प्रोडक्ट उपलब्ध है लेकिन एक व्यक्ति विशेष को उसके वित्तीय आधार को देखते हुए किसी प्रोडक्ट अथवा म्यूच्यूअल फंड को चुनना आसान नही है।
रोबो एडवाइजरी एक पूरी तरह स्वचालित कंप्यूटर आधार पर चलने वाली पद्धति है। जो सेकंडों में आपको आपकी जरूरत के आधार पर सही इंश्योरेंस प्रोडक्ट एवम एक सही म्यूच्यूअल फंड चुनने में मदद करती है।
5Paisa ब्रोकर शेयर बाज़ार में गहन अध्यन करने के उपरांत एक से दो स्टॉक भी प्रतिदिन अपने ग्राहकों के लिए देता है। ताकि ग्राहक इसका लाभ उठा सके।
5Paisa ब्रोकर द्वारा उपलब्ध ट्रेडिंग प्लेटफार्म की जानकारी
मोबाइल ट्रेडिंग- 5Paisa द्वारा उपलब्ध मोबाइल ट्रेडिंग एप्लीकेशन ट्रेडर के लिए काफी उपयोगी है। जिसे गूगल प्ले स्टोर से निशुल्क डाउनलोड किया जा सकता है।
इस एप्लीकेशन के मदद से आप इक्विटी कैश, फ्यूचर ऑप्शन और करेंसी ट्रेडिंग में आसानी से ट्रेड कर सकते है। प्रत्येक स्टॉक का भूतपूर्व डेटा, और सम्पूर्ण विश्लेषण देख सकते है।
5Paisa मोबाइल ट्रेडिंग एप्लीकेशन पर आपको रोबो एडवाइजरी भी मिलती है। जिसमे दैनिक आपको एक से दो अच्छे स्टॉक का सुझाव दिया जाता है। जो एक ट्रेडर के लिए काफी लाभदायक हो सकता है।
5Paisa मोबाइल ट्रेडिंग एप्लीकेशन से आप इंश्योरेंस प्रोडक्ट और म्यूच्यूअल फंड में भी निवेश कर सकते है।
5Paisa मोबाइल एप्लीकेशन की मदद से आप अपने ट्रेडिंग एकाउंट में तुरंत धनराशि जमा कर सकते है और निकासी भी कर सकते है।
5Paisa ट्रेडिंग स्टेशन- यह एक वेब आधारित ट्रेडिंग सिस्टम है जिसे आप किसी भी ब्राउज़र पर इस्तेमाल कर सकते है और साथ ही, यह डेस्कटॉप, लैपटॉप, मोबाइल और टेबलेट पर भी सही काम करता है।
इस वेब आधारित ट्रेडिंग प्लेटफार्म की मदद से आप ट्रेडिंग और इन्वेस्टमेंट दोनों कर सकते है। जोकि आपको म्यूच्यूअल फंड में निवेश और शेयर बाज़ार में ट्रेडिंग का विकल्प उपलब्ध कराता है।
यह एक लाइट वर्ज़न है जिसे कि कमजोर नेटवर्क पर भी इस्तेमाल किया जा सकता है। स्टॉक के चारत्नक भी विश्लेषण कर सकते है।
इसकी मदद से अपने ट्रेडिंग एकाउंट में पैसे जमा भी कर सकते है और निकासी भी कर सकते है।
डेस्कटॉप ट्रेडिंग टर्मिनल- यह 5Paisa द्वारा एक एडवांस ट्रेडिंग प्लेटफार्म दिया गया है जिसमे आप किसी स्टॉक इंडेक्स अथवा करेंसी का लाइव डेटा और किसी भी प्रकार के चार्ट और कुछ बेहतर रणनीतियों को भी बना सकते है।
इस टर्मिनल पर शॉर्टकट key का भी इस्तेमाल किया जा सकता है जो ट्रेडिंग के लिए उपयोगी साबित होता है।
5Paisa ब्रोकर दो प्रकार के एकाउंट की सेवा अपने ग्राहकों को उपलब्ध कराता है।
Trading Account- यह एक ट्रेडिंग एकाउंट है जिसकी मदद से, आप शेयर बाज़ार में इक्विटी, फ्यूचर ऑप्शन और करेंसी ऑप्शन में ट्रेडिंग कर सकते है। इस एकाउंट के माध्यम BSE और NSE एक्सचेंज पर उपलब्ध स्टॉक में सौदे बनाये जा सकते है।
Mutual Fund- इस एकाउंट के माध्यम से आप बाज़ार में उपलब्ध हज़ारो म्यूच्यूअल फंड में निवेश कर सकते है और साथ मे, इंश्योरेंस प्रोडक्ट में भी निवेश कर सकते है।
इस एकाउंट की मदद से आप SIP (सिस्टमटिकली इन्वेस्टमेंट प्लान) में निवेश कर सकते है। जिसे केवल 500 रुपए से शुरू किया जा सकता है।
म्यूच्यूअल फंड में निवेश करने के लिए, आपको सही म्यूच्यूअल फंड चुनने के लिए, 5 paisa का "इनवेस्टर टूल" आपकी मदद करता है जोकि निशुल्क है।
5Paisa एकाउंट कैसे खोलें?
5 पैसा ब्रोकर ग्राहकों के लिए {2 इन 1} एकाउंट का विकल्प मुहैया कराता है जिसकी मदद से (डिमैट +ट्रेडिंग) एकाउंट खोला जा सकता है। यदि आप केवल म्यूच्यूअल फंड में निवेश करना चाहते है तो इसके लिए केवल म्यूच्यूअल फंड खाता भी शुरू किया जा सकता है।
5Paisa ब्रोकर द्वारा बिना कागज़ात के ट्रेडिंग एकाउंट शुरू किया जाता है जिसे आधार कार्ड व पैन कार्ड की मदद से ऑनलाइन शुरू किया जा सकता है। जोकि आपको कुछ ही घण्टो में ट्रेडिंग की सेवा उपलब्ध करा देता है।
यदि आप ऑफलाइन खाता खौलना चाहते है तो इन्टरनेट के माध्यम से अकाउंट ओपनिंग फॉर्म डाउनलोड करने के पश्चात, अपनी सभी जानकारियों को दर्ज करने के बाद इसे 5Paisa ब्रोकर के आधिकारिक कार्यलय मुम्बई भेज सकते है|
5Paisa कैपिटल के अकाउंट खौलने में लगने वाले चार्ज
ट्रेडिंग अकाउंट ओपन करने के लिए (केवल एक बार)
ट्रेडिंग खाते को प्रतिवर्ष प्रबंधित करने के लिए
0 (फ्री)
डीमेट अकाउंट ओपन करने के लिए (केवल एक बार)
डीमेट खाते को प्रतिवर्ष प्रबंधित करने के लिए (प्रत्येक वर्ष)
400 रुपए
5PAISA कैपिटल के ब्रोकरेज प्लान
5 PAISA CAPITAL CHARGES
10 रुपए फ्लैट दोनों तरफ से
10 रुपए प्रति लौट
5Paisa कैपिटल के फायदे
डिस्काउंट ब्रोकर जिसके ब्रोकरेज चार्ज काफी कम है|
कंपनी के साथ IIFL जैसा बड़ा नाम जुड़ा हुआ है \
5Paisa कैपिटल अपने ट्रेडर को सभी ट्रेडिंग टर्मिनल निशुल्क उपलब्ध कराता है|
यह ब्रोकर रोबो एडवाइजरी भी उपलब्ध कराता है |
mutual फंड में निवेश कर सकते है|
बिमा क्षेत्र में भी निवेश कर सकते है|
5Paisa कैपिटल के नुक्सान
कमोडिटी ट्रेडिंग की सुविधा नहीं है|
एक साथ तीन तरह के अकाउंट की सुविधा उपलब्ध नहीं है|
डीमेट डेबिट चार्ज दुसरे ब्रोकर से ज्यादा है कम से कम 25 रुपए प्रति डेबिट अथवा 0.04% चार्जेज देने पड़ते है जबकि दुसरे ब्रोकर केवल 8 रुपए वसूलते है
एक्सचेंज चार्जेज दुसरे ब्रोकर से बहुत ज्यादा लगते है|
call and trade की सुविधा बहुत महंगी है जिसके लिए आपको 100 रुपए प्रति call देने होंगे|